The Surrey with the Fringe on Top

Mae The Surrey with the Fringe on Top yn gân o'r sioe gerdd Oklahoma! a'r ffilm o'r un enw a ysgrifennwyd gan y cyfansoddwr Richard Rodgers a'r libretydd Oscar Hammerstein II.

 Cerbyd Surrey 
bawd|Cerbyd Surrey
Mae cerbyd Surrey yn gert pedwar olwyn, heb ddrysau a ddyfeisiwyd yn Swydd Surrey, Lloegr. Mae'r Surrey yn y ffilm Oklahoma (1955) yn cael ei dynnu gan ddau geffyl. Daeth y cerbyd Surrey yn boblogaidd iawn yn yr Unol Daleithiau yn niwedd y 19 ganrif a dechrau'r 20 ganrif.Encyclopædia Britannica - Surrey Carriage adalwyd 30 Ionawr 2019 Roedd gan y cerbyd lle i eistedd pedwar, gyrrwr a chymar yn y tu blaen a dau gyd deithiwr mewn set y tu ôl iddynt. Pan ddyfeisiwyd y car modur defnyddiwyd trefn eistedd y Surrey ar ei gyfer, y drefn sy'n dal i gael ei ddefnyddio mewn y rhan fwyaf o geir hyd heddiw. Roedd modd cael cerbydau Surrey efo nifer o wahanol dopiau, rhai cadarn, rhai ar siâp parasol, rhai oedd modd i'w ymestyn i'w cau ac agor. Roedd gan Surrey Oklahoma! top ar ffurf canopi wedi ei wneud o ddeunydd wedi ei rhidennu ar hyd ei ymylon.

 Cyd-destun 
The Surrey with the Fringe on Top yw ail gerdd y sioe. Mae'r prif gymeriad gwrywaidd, Curly, yn gofyn i'w gariad Laurey i fynd i ddawns gydag ef. Mae hi'n gwrthod gan ei bod hi wedi pechu bod Curly wedi aros tan fore'r ddawns cyn gofyn. Er mwyn ceisio cael hi i newid ei meddwl mae Curly yn canu am y cerbyd crand mae o wedi archebu i fynd a hi yno:

 The wheels are yellow, the upholstry's brown
 The dashboard's genuine leather
 With eisenglass curtains you can roll right down
 In case there's a change in the weather

 Two bright side lights winkin' and blinkin'''
 Ain't no finer rig I'm a thinkin' You can keep your rig if you're thinkin that I'd keer to swap Fer that shiny little surrey with the fringe on the top'' Lyrics Reg The Surrey with the Fringe on Top adalwyd 30 Ionawr 2019

Mae Laurey yn gwneud hwyl am y syniad o gerbyd crand gan brofocio Curly i ddweud ei fod yn cellwair am y cerbyd ac nad yw'n bodoli. Mae Laurey yn cerdded i ffwrdd, heb sylweddoli bod Curly wedi rhentu'r fath gerbyd mewn gwirionedd.

Ar ddiwedd y sioe mae Laurey a Curly yn ymadael yn y cerbyd gyda rhidens ar ei dop ar gyfer mynd ar eu mis mêl.

 Hanes recordio 
Cafodd y gân ei ganu a'i recordio gyntaf gan Alfred Drake a Joan Roberts ym 1943. Ers hynny mae wedi cael ei recordio gan nifer o artistiaid eraill gan gynnwys Gordon MacRae a Shirley Jones ar gyfer y fersiwn ffilm 1955. Mae hefyd wedi ei recordio gan Doris Day, Frank Sinatra, Ahmad Jamal, Peggy Lee ac Andy Williams ymysg lawer.Amazon Music Surrey With the Fringe On Top adalwyd 30 Ionawr 2019  Mae'r dôn yn arbennig o boblogaidd ymysg cerddorion Jazz WRTI  How "The Surrey with the Fringe on Top" Went from Show Tune to Jazz Standard adalwyd 30 Ionawr 2019

 Dolenni allanol 
Fideo YouTube o'r gân allan o'r ffilm Oklahoma! (1955)

 Cyfeiriadau 

Categori:Caneuon 1943
Categori:Caneuon gyda cherddoriaeth gan Richard Rodgers
Categori:Caneuon gyda geiriau gan Oscar Hammerstein II
Categori:Caneuon o sioeau cerdd